# Z á p i s n i c a

# zo zasadnutia obecného zastupiteľstva v Abraháme, ktoré sa uskutočnilo dňa 4. júna 2014 na Obecnom úrade v Abraháme

**Prítomní:** podľa prezenčnej listiny 7 poslancov,

Mgr. Mária Tomovičová, kontrolórka, Zita Hričová ekonómka,

**Program:** podľa pozvánky

**Zapisovateľ**: Anna Klementová

**Overovatelia**: Mgr.Anna Gécová, Peter Čambál

**Priebeh zasadnutia:**

1. **Starosta obce Ing. Igor Németh otvoril zasadnutie obecného zastupiteľstva, privítal všetkých prítomných a oznámil, že na zasadnutí je prítomných 7 poslancov a  zasadnutie je uznášaniaschopné.**

Starosta predložil program zasadnutia, ktorý poslanci schválili.

Hlasovanie: za 7 poslancov, proti 0, zdržal sa 0.

**2.** **Starosta určil vyššie uvedeného zapisovateľa a overovateľov zápisnice**.

**3**. **Návrhová komisia bola schválená v zložení:**

Ing. Jana Takáčová, Milan Janík, František Ivančík

Hlasovanie: za 7 poslancov, proti 0, zdržal sa 0.

**4. Kontrola plnenia uznesení z predchádzajúceho zasadnutia.**

Uznesenia z predchádzajúceho zasadnutia boli splnené.

**5. Interpelácie občanov, organizácií a poslancov**

Mgr. Anna Gécová tlmočila pripomienky občanov ohľadom údržby prístupových ciest na cintoríne, ktoré sú hlavne po kosení znečisťované pokosenou trávou.

**6. Prerokovanie a schválenie záverečného účtu obce za rok 2013.**

Záverečný účet obce poslanci OZ obdržali v predstihu mailovou poštou na preštudovanie.

Kontrolórka obce doporučila záverečný účet schváliť bez výhrad. Nakoľko k nemu neboli pripomienky zo strany poslancov OZ, starosta dal hlasovať.

Hlasovanie: za 7 poslancov, proti 0, zdržal sa 0.

Starosta navrhol schváliť úver na 4 nájomné byty vo vlastníctve obce vo výške 252 tis. Eur.

Zabezpečenie úveru bude formou splácania nájomného nájomníkmi bytových domov.

Hlasovanie: za 7 poslancov, proti 0, zdržal sa 0.

**7. R ô z n e**

Kovorent Kollárovo, HCT s r.o. Šipošovské Kračany, EKO-BAU spol s r.o. Trstice zaslali doplnené ponuky na výstavbu požiarnej zbrojnice Abrahám.

Kovorent Kollárovo 22 199,- Eur, EKO BAU s r.o. Trstice 19 992,- Eur a HCT s r.o. Šipošovské Kračany 22 680,- Eur.

Obecné zastupiteľstvo vo výberovom konaní vybralo firmu EKO BAU s r.o. Trstice s najnižšou ponukou 19 992,- Eur.

Hlavná kontrolórka Mgr. Mária Tomovičová predložila OZ plán kontrolnej činnosti hlavnej kontrolórky na 2. polrok 2014. Poslanci OZ ho bez pripomienok schválili.

Hlasovanie: za 7 poslancov, proti 0, zdržal sa 0.

**Starosta obce informoval o:**

* Ponuke Brigity Kollárovej, Abrahám 278 na odpredaj pozemku, záhrady o výmere 285 m2 – OZ súhlasí, pozemok bude využitý na výstavbu parkoviska a sociálnych zariadení pre návštevníkov cintorína.
* Žiadosti Mgr. Miroslava Sisku,Abrahám 478 o odkúpenie pozemku p.č.443/73 – OZ nesúhlasí, ponúkne žiadateľovi dlhodobý prenájom v zmysle VZN.
* Zaslaní výziev na uzatvorenie nájomných zmlúv občanom, ktorí užívajú obecný pozemok – potok /umele vybudovaný mlynský náhon/.
* Žiadosti Dušana Dubovského, Abrahám 293 o prenájom garáže vo dvore zdravotného strediska – OZ súhlasí vo výške 10,- Eur mesačne.
* Jednaní ohľadom výroby stolov a stoličiek do kultúrneho domu. Bude objednaných 120 stoličiek a 25 stolov po výbere poťahovej látky na stoličky.
* Príprave projektu na zateplenie kultúrneho domu a výmeny okien a dverí.
* Havarijnom stave elektroinštalácie v športovom areáli.
* Spracovanej zmene ÚP pre firmu Mediator s r.o. Malacky. Po zaplatení 1 050,- Eur + DPH do pokladne obce sa bude v prácach pokračovať.
* Schválení Programu odpadového hospodárstva do roku 2015 OÚ Galanta, odbor starostlivosti o ŽP.
* Žiadosti občanov, odchod autobusu z Abrahámu o 5,05 hod. – zastavovať na Dohnányho ul. v Trnave – bude zaslaná písomná požiadavka na SAD Trnava.
* Aktivitách Mikroregiónu 11 plus – v rámci spracovávaného projektu boli zaslané do sídla Mikroregiónu 11 plus zo Základnej školy M. Tareka rozprávky s tématikou o jedle a z materskej školy: Abrahámske chutné rozprávky. Tieto rozprávky budú prezentované v Abrahámskych novinách.
* Potrebe úprav verejných priestranstiev v okolí kostola. OZ ju schválilo.
* Akciách poriadaných obcou: 19.júl – Abrahámsky kotlík, 9. august – obecný deň a 50. rokov Jatelinky, 6.septembra – ľudia ľuďom, starosta všetkým – bartrový obchod – vzájomná výmena nepotrebných, avšak zánovných a použiteľných vecí. Po upresnení programu budú pripravené pozvánky a oznamy do Abrahámskych novín a na webovú stránku.
* Pretrvávajúcich problémoch s kanalizáciou, hlavne na školskej ulici. Situáciu prerokuje starosta obce s vedením TAVOS.
* Zverejnení návrhu VZN o zneškodňovaní odpadových vôd na území obce Abrahám na úradných tabuliach obce.

Po vyčerpaní bodov programu starosta zasadnutie ukončil a poďakoval za účasť.

**U z n e s e n i e**

zo zasadnutia Obecného zastupiteľstva v Abraháme dňa 4.6.2014

**A.**

**Obecné zastupiteľstvo berie na vedomie**

1. Informácie starostu obce uvedené v bode 7.

**B.**

**Obecné zastupiteľstvo schvaľuje**

1. Program zasadnutia obecného zastupiteľstva
2. Návrhovú komisiu v zložení: Ing. Jana Takáčová, Milan Janík, František Ivančík
3. Záverečný účet obce za rok 2013.
4. Úver vo výške 252 tis. Eur na 4 nájomné byty a zabezpečenie úveru splácaním formou nájomného nájomníkmi bytových domov.
5. Odkúpenie časti pozemku p.č. 282/4, záhrada o výmere 247 m2 od Brigity Kollárovej, Abrahám 278 na výstavbu parkoviska a soc. zariadení pre potrebu návštevníkov cintorína. 1 m2 v zmysle VZN 3,50 Eur.
6. Firmu EKO BAU s r.o. Trstice ako dodávateľa Požiarnej zbrojnice Abrahám za sumu 19 992,- Eur na základe výberového konania po doplnení ponúk.
7. Zaslanie výziev na uzatvorenie nájomných zmlúv občanom, ktorí užívajú obecný pozemok – potok /mlynský náhon/.
8. Úpravu verejného priestranstva v okolí kostola.
9. Plán kontrolnej činnosti hlavnej kontrolórky na 2. polrok 2014.
10. Dlhodobý prenájom garáže vo dvore zdravotného strediska Dušanovi Dubovskému.

**C.**

**Obecné zastupiteľstvo prerokovalo**

1. A rozhodlo okamžite riešiť havarijný stav elektroinštalácie v športovom areáli.
2. Žiadosť Mgr. Miroslava Sisku, Abrahám 478 o odpredaj pozemku p.č. 443/73 a schvaľuje uzatvorenie dlhodobého prenájmu uvedeného pozemku v zmysle platného VZN.

Hlasovanie: za 7 poslancov, proti 0, zdržal sa 0.

Zapísala: Anna Klementová

Mgr. Anna Gécová ............................................

Peter Čambál ............................................

**Ing. Igor Németh, starosta obce Abrahám**